Beverīnas dziedonis

Beverīnas dziedonis ir latviešu kora dziesma ar Ausekļa vārdiem jauktajam korim un orķestrim, ko 1891. gadā sacerēja komponists Jāzeps Vītols. Tā ir vēsturiski patriotiska jauktā kora balāde episki dramatiskā raksturā. Sākas stāstoši, vidusposmā sasniedz spraigu attīstību, beidzas himniski vienvārda mažorā.J. Vītola Beverīnas dziedonis, jauktajam korim ar dziesmas fragmentu.

 Tapšanas vēsture  
Dziesmas teksts ņemts no Ausekļa dzejoļa "Beverīnas dziedonis", kuru viņš 1876. gadā sacerēja 1208. gada Beverīnas pils aplenkuma apraksta iespaidā. 
Jāzeps Vītols no 1891. gada kopā ar Jurjānu Andreju piedalījās folkloras vākšanas darbā un balāde "Beverīnas dziedonis" bija viņa pirmā šajā periodā radītā koradziesma ("Gaismas pils" uzrakstīta tikai 1899. gadā). Emīls Dārziņš savos apcerējumā par Vītolu, pieminēdams viņa kordarbu vidū "Beverīnas dziedoni" un "Gaismas pili", rakstīja: "Ar šīm kompozīcijām Vītols parādījis, kādai vajaga izskatīties latviešu mūzikai; viņas ir tie stūrakmeņi, uz kuriem jāceļ tālāk mūsu mūzikas ēka."E. Dārziņš. Jozefs Vītols. Zalktis, 1908. gada 5., 6., 7. numurā

Pēc pirmatskaņojuma Jelgavā Beverīnas dziedonis drīz atrada ceļu arī ārpus Latvijas, un jau nākamajā sezonā to atskaņoja kādā Somu akadēmiskās koru apvienības koncertā Helsinkos, pēc kam tas Somijā dziedāts vairākkārt arī vēlāk. Tāpat Beverīnas dziedoni atskaņoja Pēterpilī un jaunā versijā ar orķestra pavadījumu kā Vītola 28. opusu 1901. gadā to laida klajā Beļājevs Leipcigā.Valentīns Bērzkalns (1965), Latviešu dziesmu svētku vēsture: 1864–1940, Bruklina: Grāmatu draugs, 192-193. lpp.

Dziesma kopš 1895. gada Jelgavas IV Vispārējiem latviešu Dziesmu un Mūzikas svētkiem vairākkārt bijusi iekļauta Vispārējo latviešu dziesmu un deju svētku programmā.

 Dziesmas vārdi 

 Atsauces 

 Ārējās saites 
 dziemas notis (vārdi latviski, vāciski, angliski)
 dziesmas teksts un atskaņojums orķestra pavadījumā

Kategorija:Jāzepa Vītola dziesmas
Kategorija:Dziesmas latviešu valodā